《邓远游以八章见赠推挹过当奉报二诗 其二》
明代·胡应麟

屈指词场彦，翩翩意未降。过江原第一，华国定无双。

稍结名流袜，终搴上将𣄢。生花宁梦寐，五夜笔如杠。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。